Franța are un nou Guvern, după săptămâni de incertitudine. Cine va deține, de fapt, puterea în Cabinetul Barnier
La peste două săptămâni de la nominalizarea sa în postul de prim-ministru, Michel Barnier a dezvăluit sâmbătă formula sa guvernamentală. O echipă de 39 de miniștri, în care tabăra prezidențială are un avantaj în fața dreptei, care își asigură, totuși, portofolii de prim-plan, comentează France 24. Așadar, noul Guvern a fost anunțat sâmbătă seară, iar principala sa sarcină va fi aceea de a adopta bugetul.